
Către,





BIROUL PERMANENT AL 





CAMEREI DEPUTAȚILOR

Vă înaintăm, alăturat, raportul comun asupra propunerii legislative pentru modificarea și completarea Legii administrației publice locale nr. 215/2001, transmisă Comisiei pentru administraţie publică şi amenajarea teritoriului şi Comisiei juridice, de disciplină şi imunităţi, pentru dezbatere şi avizare în fond, în procedură obişnuită, cu adresa nr. PL. x 310 din 26 septembrie 2016.
        
PREŞEDINTE,


VICEPREȘEDINTE, 

     Victor Paul DOBRE

         Nicolae-Ciprian NICA

RAPORT COMUN 

asupra propunerii legislative pentru modificarea și completarea 
Legii administrației publice locale nr. 215/2001 

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului și Comisia juridică, de disciplină și imunități au fost sesizate, pentru dezbatere în fond, cu propunerea legislativă pentru modificarea și completarea Legii administrației publice locale nr. 215/2001, transmisă prin adresa cu nr. Plx.310 din 26 septembrie 2016, înregistrată în cadrul comisiilor cu nr. 4c-6/389/2016, respectiv 4c-11/1010/2016.
Camera Deputaţilor este primă Cameră sesizată, potrivit dispozițiilor art.75 alin. (1) din Constituţia României, republicată, şi ale art.92 alin. (8) pct. 2 lit. o) din Regulamentul Camerei Deputaţilor, republicat.
Data la care se împlinește termenul constituțional pentru dezbatere și vot final este 2.11.2016.

La întocmirea prezentului raport comun, comisiile au avut în vedere avizul favorabil  al Consiliului Legislativ (nr.885/20.09.2016) și avizul favorabil al Comisiei pentru comunitățile de români din afara granițelor țării. Până la data întocmirii prezentului raport, guvernul nu a transmis punctul de vedere.

Propunerea legislativă are ca obiect de reglementare modificarea și completarea Legii administrației publice locale nr.215/2001, republicată, cu modificările și completările ulterioare, în sensul înființării unui post de consilier personal pentru relația cu diaspora, în cadrul cabinetului primarului, în limita numărului maxim de posturi aprobate.

Potrivit dispozițiilor art.61 și art.63 din Regulamentul Camerei Deputaţilor, republicat, comisiile au dezbătut propunerea legislativă în şedinţe separate.
Comisia pentru administrație publică și amenajarea teritoriului a examinat inițiativa în ședința din 25 octombrie 2016. La lucrările Comisiei au fost prezenți 18 deputaţi, din totalul de 20 de membri.
Comisia juridică, de disciplină și imunități a examinat propunerea legislativă în ședința din data de 18 octombrie 2016. La lucrările comisiei, deputații au fost prezenți conform listei de prezență. 

La dezbateri au participat, în calitate de invitați, în conformitate cu prevederile art.55 din Regulamentul Camerei Deputaţilor, domnul Cezar Soare - Secretar de stat în cadrul Ministerului Dezvoltării Regionale și Administrației Publice.

În urma dezbaterilor și a opiniilor exprimate, membrii celor două comisii sesizate în fond au hotărât, cu unanimitate de voturi, respingerea propunerii legislative pentru modificarea și completarea Legii administrației publice locale nr. 215/2001, întrucât soluţia legislativă preconizată se poate realiza prin încadrarea postului de consilier personal pentru relaţia cu diaspora în numărul maxim de posturi aprobate pentru cabinetul primarului, astfel cum este prevăzut în art.66 alin.(l) lit.a) şi b) din Legea nr.215/2001, texte care nu reglementează expres structura cabinetului primarului, ci doar numărul maxim de posturi aprobate.


În raport cu obiectul şi conţinutul său, propunerea legislativă face parte din categoria legilor organice.
	PREȘEDINTE,

VICTOR PAUL DOBRE

Secretar,

Constantin AVRAM
Șef serviciu, Sofia CHELARU

Consilier parlamentar, Nicoleta Toma                            

	VICEPREȘEDINTE,

CIPRIAN NICOLAE NICA

                                 Secretar, 

                               Ninel PEIA
Consilier parlamentar, Alina Grigorescu

